Președintele CSM a sesizat Inspecția Judiciară cu privire la procuroarea care a târât-o pe Sorina

Președintele CSM, Lia Savonea, a sesizat Inspecția Judiciară cu privire la procuroarea Maria Pițurcă de la PCA Craiova, care a târât-o pe Sorina, fetița din Baia de Aramă adoptată de un cuplu din SUA.

Biroul de informare publică și relații cu mass-media din cadrul Consiliului Superior al Magistraturii a transmis următoarele:

”Față de aspectele semnalate de mass-media cu privire la conduita unui procuror din cadrul Parchetului de pe lângă Curtea de Apel Craiova, care ar fi bruscat o minoră cu ocazia efectuării unei percheziții în cursul zilei de 21 iunie 2019, Președintele Consiliului Superior al Magistraturii, doamna judecător Lia Savonea, a decis sesizarea Inspecției Judiciare în vederea efectuării de verificări cu privire la împrejurările și modalitatea în care procurorul a exercitat supravegherea cercetării penale în cauză și a coordonat activitatea de efectuare a percheziției domiciliare.

Președintele Consiliului Superior al Magistraturii solicită efectuarea cu celeritate a tuturor verificărilor prevăzute de lege pentru clarificarea în cel mai scurt timp a tuturor împrejurărilor de fapt și de drept incidente în cauză.”

Comments

comentarii